recursal/SuperWikiNEXT-32B huggingface dataset:
**আমারাহ** (আরবি: العمارة) দক্ষিণ-পূর্ব ইরাকের একটি শহর এবং মায়সান প্রদেশের রাজধানী। শহরটি টাইগ্রিস নদীর দুই তীরে ইরান-ইরাক সীমান্ত থেকে ৫০ কিলোমিটার অভ্যন্তরে অবস্থিত। শহরটি টাইগ্রিস ও ইউফ্রেটিস নদীর মধ্যবর্তী স্থানে অবস্থিত ১৬ হাজার বর্গকিলোমিটার আয়তনের ত্রিভুজাকৃতির জলা এলাকার উত্তর শীর্ষ নির্দেশ করছে। আমরাহ শহরের অর্থনীতি খামারজাত দ্রব্য যেমন চাল, খেজুর এবং ভেড়ার উপর নির্ভরশীল। ১৯৮০-র দশকে এখানে সরকার নতুন কিছু ঘাট নির্মাণ করে। এখানে জাপানি-নির্মিত একটি হাসপাতালও আছে। আমারাহ সড়কপথে অন্যান্য প্রধান ইরাকি নগরের সাথে যুক্ত।

১৮৬০-এর দশকে উসমানীয় সাম্রাজ্যের একটি সামরিক সীমান্ত ঘাঁটি হিসেবে আমারাহ প্রতিষ্ঠা করা হয়। আমারাহ থেকে উসমানীয়রা স্থানীয় বানু লাম এবং আল বু মুহাম্মাদ নামের দুই গোত্রের দীর্ঘকালীন বিবাদ মীমাংসার চেষ্টা করে। শহরটি উসমানীয় সাম্রাজ্যের আল-আমারাহ প্রদেশের রাজধানীতে পরিণত হয়। প্রশস্ত ও আধুনিক রাস্তা দিয়ে তৈরি শহরটি একটি বড় বাজার শহরে পরিণত হয় এবং টাইগ্রিসের উপরে চলাচলকারী স্টিমারগুলির জ্বালানি পুনরায় ভরার কেন্দ্রের কাজ করে। ১৯১৫ সালে ১ম বিশ্বযুদ্ধের সময় ব্রিটিশ সেনারা উসমানীয়দের কাছ থেকে আমারাহ শহর দখলে নিয়ে নেয়।

১৯৯১ সালের উপসাগরীয় যুদ্ধে মার্কিন-নেতৃত্বাধীন শক্তি এই শহরের উপর ব্যাপক বোমাবর্ষণ করে এবং টাইগ্রিসের উপর দিয়ে শহরকে বাগদাদ ও বসরার সাথে সংযোগকারী বহু সেতু ধ্বংস হয়ে যায়। আমারাহ শহর একটি শিয়া অধ্যুষিত শহর এবং এখানকার শিয়ারা ১৯৯১ সালের মার্চে সাদ্দাম হোসেনের বিরুদ্ধে বিদ্রোহ করে। তবে ইরাকি সরকার শক্ত হাতে এগুলি দমন করেন। দমনের ফলে শহরের হাজার হাজার অধিবাসী কাছের জলাভূমিগুলিতে এবং ইরানে পালিয়ে যায়। ১৯৯২ সালে সরকার ভেঙে পড়া সেতুগুলি পুনর্নির্মাণ সমাপ্ত করে।

বর্তমানে এখানে ৪ লক্ষেরও বেশি লোক বাস করেন। এলাকাটি বুননশিল্প এবং রূপার তৈজসপত্রের জন্য পরিচিত।

তথ্যসূত্র
---------

1. ↑  "Al 'Amarah"। *Encarta Online Encyclopedia*। Microsoft। ২০০১। সংগ্রহের তারিখ ২০০৬-১০-২০।
2. ↑  "al-'Amarah"। *Encyclopædia Britannica*। সংগ্রহের তারিখ ২০০৬-১০-২০।

তথ্যসূত্র
---------

---
আর্জেন্টিনায় নারীবাদ
**আর্জেন্টিনায় নারীবাদ** হল আর্জেন্টিনার নারীদের জন্য সমান রাজনৈতিক, অর্থনৈতিক ও সামাজিক অধিকার এবং সমান সুযোগ নির্ধারণ করা, প্রতিষ্ঠা ও রক্ষার লক্ষ্যে আন্দোলনের একটি আনুষঙ্গিক অংশ। যদিও কিছু নারীকে অগ্রদূত হিসেবে বিবেচনা করা হয়েছে - তাদের মধ্যে হলেন জুয়ানা মানসো ও জুয়ানা ম্যানুয়েলা গোরিতি - উনিশ শতকের শেষের দিকে ও বিশ শতকের প্রথম দিকে ইউরোপীয় অভিবাসন তরঙ্গের ফলে দেশে নারীবাদের সূচনা হয়েছিল। প্রথম নারীবাদীরা একটি ঐক্যবদ্ধ আন্দোলন গড়ে তোলেনি, তবে নৈরাজ্যবাদী ও সমাজতান্ত্রিক কর্মীদের অন্তর্ভুক্ত করেছিল, যারা তাদের বিপ্লবী কর্মসূচিতে নারীর সমস্যাগুলিকে অন্তর্ভুক্ত করেছিল এবং মর্যাদাপূর্ণ মুক্তচিন্তক নারী যারা প্রাথমিকভাবে উচ্চ শিক্ষার প্রবেশাধিকারের জন্য ও পরবর্তীতে পুরুষদের সাথে আইনি সমতার জন্য লড়াই করেছিল। বিশ শতকের প্রথম দিকেও কর্মক্ষেত্রে তাদের স্বাধীনতা ও অধিকারের জন্য লড়াই করা নারীদের দ্বারা পরিপূর্ণ ছিল। প্রথম তরঙ্গের নারীবাদীদের প্রচেষ্টা সত্ত্বেও, জুয়ান পেরনের প্রথম সরকারের সময় ১৯৪৭ সাল পর্যন্ত আর্জেন্টিনার নারীরা ভোট দেওয়ার অধিকার অর্জন করেনি। তার অত্যন্ত জনপ্রিয় স্ত্রী ইভা নারী ভোটাধিকারের প্রবক্তা ছিল এবং দেশের প্রথম বৃহৎ আকারের নারী রাজনৈতিক দল ফিমেল পেরোনিস্ট পার্টি প্রতিষ্ঠা ও পরিচালনা করেন। 
১৯৬০-এর দশকের শেষ থেকে ১৯৭০-এর দশকের মাঝামাঝি সময়টা ছিল তীব্র সামাজিক রূপান্তর এবং রাজনৈতিক সক্রিয়তার মধ্যে একটি। আবির্ভূত নারীবাদী সংগঠনগুলির মধ্যে ছিল ইউনিওন ফেমিনিকা আর্জেন্টিনা (ইউএফএ; ইংরেজি: Argentine Feminist Union) এবং মুভিমিয়েন্টো ডি লিবারাসিওন ফেমিনেমিনা (এমএলএফ; ইংরেজি: Feminist Liberation Movement)।

তথ্যসূত্র
---------

1. ↑  "Así era la primera publicación feminista de la Argentina" (স্পেনীয় ভাষায়)। Cultura.gob.ar. Government of Argentina। মার্চ ৭, ২০১৭। সংগ্রহের তারিখ ফেব্রুয়ারি ১৭, ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
৪কে ইউএইচডিটিভি, ৪কে ইউএইচটিভি, এইচডিটিভি এবং এসডিটিভি রেজুলিউশনের তুলনা
 সিআইই ১৯৩১ রঙের স্থানের ডায়াগ্রাম যা বাইরের ত্রিভুজের রঙের স্থানে রেক. ২০২০ (ইউএইচটিভি) দেখায় এবং অভ্যন্তরীণ ত্রিভুজের রঙের স্থানে রেক. ৭০৯ (এইচডিটিভি) দেখায়। উভয় রেক. ২০২০ এবং রেক. ৭০৯ সাদা বিন্দুর জন্য ইলুমিন্যান্ট ডি৬৫ ব্যবহার করে।
**আল্ট্রা-হাই-ডেফিনিশন টেলিভিশন** (**আল্ট্রা এইচডি টেলিভিশন**, **আল্ট্রা এইচডি**, **ইউএইচডিটিভি**, **ইউএইচডি** এবং **সুপার হাই-ভিশন** নামেও পরিচিত) আজ ৪কে ইউএইচডি এবং ৮কে ইউএইচডি অন্তর্ভুক্ত করে, যা ১৬:৯ এর অনুপাত সহ দুটি ডিজিটাল ভিডিও ফরম্যাট। এগুলি প্রথমে এনএইচকে বিজ্ঞান ও প্রযুক্তি গবেষণাগার দ্বারা প্রস্তাবিত হয়েছিল এবং পরে আন্তর্জাতিক টেলিকমিউনিকেশন ইউনিয়ন (আইটিইউ) দ্বারা সংজ্ঞায়িত এবং অনুমোদিত হয়েছিল।     

কনজিউমার ইলেকট্রনিক্স অ্যাসোসিয়েশন ১৭ অক্টোবর, ২০১২-এ ঘোষণা করেছিল যে "আল্ট্রা হাই ডেফিনিশন", বা "আল্ট্রা এইচডি", এমন ডিসপ্লেগুলির জন্য ব্যবহার করা হবে যেগুলির আকৃতির অনুপাত ১৬:৯ বা আরও চওড়া এবং কমপক্ষে একটি ডিজিটাল ইনপুট বহন করতে সক্ষম এবং ন্যূনতম ৩৮৪০ ×২১৬০ রেজুলিউশনে নেটিভ ভিডিও উপস্থাপন করা যায়। ২০১৫ সালে, আল্ট্রা এইচডি ফোরাম তৈরি করা হয়েছিল এন্ড-টু-এন্ড ভিডিও প্রোডাকশন ইকোসিস্টেমকে একত্রিত করার জন্য আন্তঃকার্যযোগ্যতা নিশ্চিত করতে এবং শিল্প নির্দেশিকা তৈরি করতে যাতে অতি-হাই-ডেফিনিশন টেলিভিশন গ্রহণকে ত্বরান্বিত করতে পারে। ২০১৫ সালের তিন চতুর্থাংশে মাত্র ৩০টি থেকে বাড়িয়ে ৫৫টি বাণিজ্যিক পরিষেবার একটি তালিকা প্রকাশ করে। পাশাপাশি এই ফোরাম ৪কে রেজুলিউশন অফার করে।

তথ্যসূত্র
---------

1. ↑  Thomas, Alexander। "Just how useful is 2160p aka 4K?"।
2. ↑  "Defining the Future of Television"। BBC।
3. ↑  "Leading Television Industry Players Line Up To Support '4K Ultra HD'"। *2014 Press Releases*। Consumer Electronics Association। ১১ নভেম্বর ২০১৪। সংগ্রহের তারিখ ১৮ ডিসেম্বর ২০১৪।
4. ↑  Lowensohn, Josh (৯ জুলাই ২০১০)। "YouTube now supports 4k-resolution videos"। *Tech Culture*। CNET। সংগ্রহের তারিখ ১৮ ডিসেম্বর ২০১৪।
5. ↑  "List of commercially available UHD or 4K services – October 2016 – Ultra HD Forum"।

বহিঃসংযোগ
---------

* *4K টিভি ম্যাগ  ওয়েব্যাক মেশিনে আর্কাইভকৃত ১০ আগস্ট ২০১৪ তারিখে* – আল্ট্রা এইচডি টিভি সম্পর্কে একটি অনলাইন পত্রিকা
* "4K আল্ট্রা এইচডি কি?"  ওয়েব্যাক মেশিনে আর্কাইভকৃত ৯ আগস্ট ২০১৪ তারিখে - *4K টিভি ম্যাগ*

টেমপ্লেট:Video formatsটেমপ্লেট:Computer display standardটেমপ্লেট:TV resolution

| * দে
* স
হাই-ডেফিনেশন (এইচডি) |
| --- |
| ধারনা | 
* হাই-ডেফিনেশন টেলিভিশন
* হাই-ডেফিনেশন ভিডিও
* আল্ট্রা-হাই-ডেফিনেশন টেলিভিশন

 |
| এনালগ ব্রডকাষ্ট(বিলুপ্ত) | 
* ৮১৯ লাইন সিস্টেম
* এইচডি ম্যাক
* MUSE (Hi-Vision)

 |
| ডিজিটাল সম্প্রচার | 
* এটিএসসি
* ডিএমবি-টি/এইচ
* ডিভিবি
* আইএসডিবি
* এসবিটিভিডি

 |
| অডিও | 
* ডলবি ডিজিটাল
* সারাউন্ড সাউন্ড
* ডিএসডি
* ডিএক্সডি
* ডিটিএস

 |
| চিত্রায়ন এবং স্টোরেজ | 
* ডিসিআই
* এইচডিভি

 |
| এইচডি মিডিয়া এবংসংক্ষেপন | 
* ব্লু-রে ডিস্ক
* সিবিএইচডি
* ডি-ভিএইচএস
* ডিভিডি-অডিও
* এইচ.২৬৪
* এইচডি ডিভিডি
* এইচডি ভিএমডি
* এমপিইজি-২
* এমভিসি
* সুপার অডিও সিডি
* সংক্ষেপনবিহিন
* ভিসি-১

 |
| সংযোগকারী | 
* উপাদান
* প্রদর্শনীপোর্ট
* ডিভিআই
* এইচডিএমআই
* ভিজিএ

 |
| বিস্তারন | 
* দেশ অনুযায়ী ডিজিটাল টেলিভিশন বিস্তারনের তালিকা

 |
**আমীরা হক** একজন বাংলাদেশী টেকনোক্র্যাট। তিনি জাতিসংঘে সাধারণ সম্পাদকের অধীনে কাজ করেন। তিনি বাংলাদেশীদের মধ্যে সর্বোচ্চ পদমর্যাদার অধিকারী ব্যক্তি। তিনি ২০১২ সালের এপ্রিল মাস থেকে ২০১৪ সালের জুলাই মাস পর্যন্ত উক্ত পদে কাজ করেছিলেন। জাতিসঙ্ঘের জেনারেল বান কি মুন বিশ্ব শান্তি কার্যক্রমে নিজে তাকে নিয়োগ দেন তার অন্যতম সহযোগী হিসেবে।  আমীরা হক বান কি মুনের বিশেষ প্রতিনিধি হিসেবে তিমুর-লেস্তে কাজ করেছিলেন। তিনি ১৯৭৬ সালে জাতিসংঘে কাজ শুরু করেন। কর্মজীবনে তিনি UNMIT এর প্রধানের দায়িত্বও পালন করেছেন। ২০১৫ সালে তাকে Centre for Humanitarian Dialogue এর বোর্ড সদস্য হিসেবে নিয়োগ দেওয়া হয়।  এটি একটি বেসরকারী কুটনৈতিক সঙ্গঠন যা বিশ্বব্যাপী কাজ করে। এই সংগঠনের প্রধান লক্ষ্য হলো সামরিক সহিংসতা রোধে আলাপ-আলোচনা এবং মেডিটেশনের মাধ্যমে সহায়তা করা।

জাতিসংঘে বিভিন্ন পদে দায়িত্বপালন
---------------------------------

১) পূর্ব তিমুরে সাধারণ সম্পাদকের বিশেষ প্রতিনিধি এবং তিমুরে UNMIT এর প্রধান হিসেবে

২) সাধারণ সম্পাদকের এবং UNRCHC এর ডেপুটি বিশেষ প্রতিনিধি হিসেবে

৩) সাধারণ সম্পাদকের এবং UNRCHA এর ডেপুটি বিশেষ প্রতিনিধি হিসেবে

৪) নিউ ইয়র্কে UNDP এর প্রধান কার্যালয়ে Bureau of Crisis Prevention & Recovery এর ডেপুটি সহকারী প্রশাসক এবং ডেপুটি পরিচালক হিসেবে

আমীরা হক জাতিসংঘে ৩৭ বছর ধরে কাজ করেছেন। ১৯ বছর মাঠে এবং ১৮ বছর প্রধান কার্যালয়ে।

শিক্ষা জীবন
-----------

আমীরা হক ওয়েস্টার্ন কলেজ অফ অক্সফোর্ড থেকে বিএ পাশ করেন। পরবর্তীতে কলম্বিয়া বিশ্ববিদ্যালয় এবং নিউ ইয়র্ক বিশ্ববিদ্যালয়ে উচ্চতর পড়াশোনা করেন।

ব্যক্তিগত জীবন
--------------

ব্যক্তিগত জীবনে আমীরা হকের দুই মেয়ে আছে। তার এক মেয়ে্র নাম নাদিনা। সে ২০০৬ সালের নোবেল বিজয়ী অর্থনীতিবিদ ডঃ মোহাম্মাদ ইউনুসের সাথে সামাজিক ব্যবসা সম্রসারণ কার্যক্রমে কাজ করেন।

তথ্যসূত্র
---------

1. ↑  "Top UN official Ameera Haq resigns"। *দ্যা হিন্দু* (ইংরেজি ভাষায়)। ২০১৪-০৭-১৬। আইএসএসএন 0971-751X। সংগ্রহের তারিখ ২০১৬-০৪-১১।
2. ↑  অনুচ্ছেদ, জাতিসংঘের ওয়েব সার্ভিস। "United Nations Secretary-General Ban Ki-moon"। *www.un.org* (ইংরেজি ভাষায়)। সংগ্রহের তারিখ ২০১৬-০৪-১১।
3. ↑  "HD welcomes four new members to its Foundation Board"। *HD Centre* (ইংরেজি ভাষায়)। ১৯ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২২ আগস্ট ২০১৫।
4. ↑  "Secretary-General Appoints Ameerah Haq of Bangladesh Special Representative for Timor-Leste"। *www.un.org* (ইংরেজি ভাষায়)। সংগ্রহের তারিখ ২০১৬-০৪-১১।
**আলাই মিনার** হল আলাউদ্দিন খিলজি নির্মিত একটি অসমাপ্ত মিনার। এটি কুতুব মিনার চত্ত্বরে অবস্থিত। দাসবংশের পরে ভারতে ক্ষমতায় আসে খিলজি রাজবংশ ত্রয়োদশ শতাব্দীতে। সম্রাট আলাউদ্দিন খিলজি দিল্লীর কুতুবমিনারের পাশেই একটি সর্বোচ্চ টাওয়ার তৈরির সিদ্ধান্ত নেন, যার উচ্চতা কুতুব মিনারের দ্বিগুণ হবে। ১৩১৬ খ্রিষ্টাব্দে আলাউদ্দিন খিলজি মৃত্যুর কারণে মাত্র ৮০ ফুট নির্মাণের পরেই এটি পরিত্যক্ত মিনারে পরিণত হয়। এর প্রথম ধাপটুকুও তৈরি হতে পারেনি। খিলজি বংশের পরবর্তী উত্তরসূরীরা কেউই এটি সম্পূর্ণ করার সাহস দেখাননি। এটার বুনিয়াদি ধাপটা টুকরো পাথর দিয়ে নির্মিত, যেটির ধ্বংসাবশেষ এখনও কুতুব মিনার এলাকাতেই রয়েছে। আমির খসরুর তারিখ-ই-আলাই (Tarikh-i-Alai) তে আলাউদ্দিন খিলজির এই মিনার তৈরির ইচ্ছার উল্লেখ পাওয়া যায়।

আলাই মিনার এর ধ্বংসস্তুপ

তথ্যসূত্র
---------

1. ↑  QutubMinarDelhi.com. "Alai Minar"  ওয়েব্যাক মেশিনে আর্কাইভকৃত ২৫ জুলাই ২০১৫ তারিখে. Retrieved on নভেম্বর ১, ২০১৮.
2. ↑  File:Plaque for Alai Minar, Qutub Minar complex.jpg
3. ↑  "Alai Minar"। ৩১ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ নভেম্বর ১, ২০১৮।
**আমি মারের সাগর পাড়ি দেব** হল বিশ্বকবি রবীন্দ্রনাথ ঠাকুর কর্তৃক বাংলা ভাষায় রচিত ও সুরারোপিত একটি কালজয়ী গান (রবীন্দ্রসঙ্গীত)। এটি একটি পূূজা পর্যায়ের গান হলেও, দেশাত্মবোধক গান হিসেবেও খ্যাত। এটি রচিত হয়েছিল ৩০ পৌষ, ১৩২৮ বঙ্গাব্দে (১৪ জানুয়ারি, ১৯২২ খৃষ্টাব্দ)। এর স্বরলিপিকার হলেন অনাদিকুমার দস্তিদার।

গানের কথা
---------

আমি    মারের সাগর পাড়ি দেব বিষম ঝড়ের বায়ে

আমার  ভয়ভাঙা এই নায়ে ॥

         মাভৈঃ বাণীর ভরসা নিয়ে   ছেঁড়া পালে বুক ফুলিয়ে

তোমার ওই পারেতেই যাবে তরী ছায়াবটের ছায়ে ॥

         পথ আমারে সেই দেখাবে যে  আমারে চায়--

আমি    অভয় মনে ছাড়ব তরী, এই শুধু মোর দায়।

         দিন ফুরালে, জানি জানি,   পৌঁছে ঘাটে দেব আনি

আমার  দুঃখদিনের রক্তকমল তোমার করুণ পায়ে ॥

তথ্যসূত্র
---------

1. 1 2  প্রতিবেদক, নিজস্ব। "সাম্প্রদায়িক সম্প্রীতি বজায় রাখতে বাঙালি সংস্কৃতিচর্চার আহ্বান"। *www.prothomalo.com*। সংগ্রহের তারিখ ২০২২-০৬-৩০। [*স্থায়ীভাবে অকার্যকর সংযোগ*]
2. 1 2  "Rabindranath Tagore - Songs - পূজা - আমি মারের সাগর (ami marer sagar pari deba)"। *www.tagoreweb.in*। সংগ্রহের তারিখ ২০২২-০৬-৩০।
3. ↑  "Song ami marer sagor pari | Lyric and History"। *www.geetabitan.com*। সংগ্রহের তারিখ ২০২২-০৬-৩০।
***আর্থ গডেস*** হল সেন্ট অস্টেল, কর্নওয়ালের একটি সিরামিক ভাস্কর্য। এটি সিরামিক বিশেষজ্ঞ স্যান্ডি ব্রাউন দ্বারা তৈরি করা হয়েছিল। এটি ২০২২ সালের জুনে উন্মোচিত হয়েছে এবং এটি যুক্তরাজ্যের সবচেয়ে লম্বা সিরামিক ভাস্কর্য।

বর্ণনা
------

*আর্থ গডেস* সৃষ্টি করেছিলেন ইংরেজ সিরামিক বিশেষজ্ঞ স্যান্ডি ব্রাউন।  এটি ৬ মিটার চওড়া বাহু সহ ১১.৫ মিটার উচ্চতা নিয়ে এবং কর্নওয়ালের ইংলিশ কাউন্টির সেন্ট অস্টেল শহরের একটি বর্গক্ষেত্রে দাঁড়িয়ে আছে।   এটি উজ্জ্বল রঙের 'ব্লবস' দিয়ে সজ্জিত প্রসারিত বাহু সহ এক মহিলাকে চিত্রিত করেছে।  একে অপরের উপরে কাদামাটির পাঁচটি বড় বৃত্ত দিয়ে এটি গঠিত। প্রতিটি বৃত্ত তিনটি অংশে গঠিত। *বিবিসি নিউজ* রিপোর্টার রেবেকা জোনস *আর্থ গডেসের* নির্মাণকে "প্রযুক্তিগতভাবে চ্যালেঞ্জিং ... একটি ধাতব খুঁটিতে বিশাল সিরামিক পুঁতির মতো" বলে বর্ণনা করেছেন।  *আর্থ গডেস* তৈরি করতে খরচ হয়েছে £৯০,০০০।  সমাপ্তির পর এটি ছিল যুক্তরাজ্যের সবচেয়ে উঁচু সিরামিক ভাস্কর্য হয়েছে।

পটভূমি
------

তথ্যসূত্র
---------

1. 1 2 3 4  Steven Morris (২৩ জুন ২০২২)। "'Unwanted junk': Earth Goddess statue prompts unholy reaction in St Austell"। *The Guardian*। সংগ্রহের তারিখ ২৭ জুন ২০২২।
2. ↑  "'Unwanted junk': Earth Goddess statue prompts unholy reaction in St Austell"। *BBC News*। ২৩ জুন ২০২২। সংগ্রহের তারিখ ২৭ জুন ২০২২।
3. 1 2  "UK's tallest ceramic sculpture to be erected in Cornwall"। *BBC News*। ২৩ জুন ২০২২। সংগ্রহের তারিখ ২৭ জুন ২০২২।
**আল্লামা ইকবাল আন্তর্জাতিক বিমানবন্দর** (উর্দু: علامہ اقبال بین الاقوامی ہوائی اڈا‎‎) পাকিস্তানের দ্বিতীয় বৃহত্তম বেসামরিক বিমানবন্দর। এটি পাকিস্তানের পাঞ্জাব প্রদেশের রাজধানী লাহোরে অবস্থিত। 
এই বিমানবন্দরটি মূলত **লাহোর আন্তর্জাতিক বিমানবন্দর** নামে পরিচিত। তবে ২০০৩ সালে নতুন টার্মিনাল ভবন নির্মাণের পর ইসলামী কবি-দার্শনিক এবং পাকিস্তান রাষ্ট্রের স্বপ্নদ্রষ্টা আল্লামা ইকবালের নাম অনুসারে বিমানবন্দরটির নতুন নামকরণ করা হয়।

এই বিমানবন্দরে বর্তমানে তিনটি টার্মিনাল রয়েছে; এগুলো হলো আল্লামা ইকবাল টার্মিনাল, হজ্ব টারমিলান এবং কার্গো টার্মিনাল। শহরের কেন্দ্র হতে বিমানবন্দরটি ১৫ কিলোমিটার দূরত্বে অবস্থিত। ২০০৯ সালে মোট ৩,১৯২,৯০৪ জন যাত্রী এই বিন্মানবন্দর দিয়ে ভ্রমণ করেন, যার ফলে এটি পাকিস্তানের ২য় ব্যস্ততম বিমানবন্দরে পরিনত হয়েছে।

ইতিহাস
------

পাকিস্তান সৃষ্টির সময়, **ওয়ালটন বিমানবন্দর** লাহোরের প্রধান বিমানবন্দর হিসেবে ব্যবহৃত হতো। পাকিস্তান ইন্টারন্যাশনাল এয়ারলাইন্স (পিআইএ) বোয়িং ৭২০এস এর মতো বড় বিমান তাদের বহরে সংযোজন করলে তা নিয়ন্ত্রণ করা ওয়ালটন বিমানবন্দরের জন্য কঠিন হয়ে পরে। তখন পাকিস্তান সরকার একটি সম্পূর্ণ নতুন বিমানবন্দর তৈরীর সিদ্ধান্ত নেয়, যা ১৯৬২ সালে লাহোর বিমানবন্দর নামে যাত্রা শুরু করে। এই বিমানবন্দরটি বোয়িং ৭৪৭ এর মতো বড় বিমান বহনের উপযোগী।

### গঠন কাঠামো

### এয়ারলাইন্স এবং গণ্তব্বস্থল

### কার্গো

### পরিসংখ্যান

| সাল | বিমান চলাচল | যাত্রী (দেশী ও বিদেশী) | কার্গো হেন্ডেল (মে. টন) | মেইল মেন্ডেল (মে. টন) |
| --- | --- | --- | --- | --- |
| ২০০১ | ২৬,৫১৮ | ২,৬০০,০০০ | ৫২,৬১২ | নাই |
| ২০০৫ | ২৭,৭১৬ | ৫,১৫৭,৩৫৪ | নাই | নাই |
| ২০০৬ | ৪৩,৭৭৫ | ৩,১৮৯,১৬১ | ৭৯,৮৯৪ | ৬৮০.১৬ |
| ২০০৭ | ৩৯,৬৩৪ | ৩,০৯১,৫৯০ | ৭৪,৬৬৪ | ১,৬৮৩.৭৯ |
| ২০০৮ | ৪৯,৪৯১ | ৩,১৯২,৯০৪ | ৭৫,৯৬৫ | ১,১১৩.৪১ |

তথ্যসূত্র
---------

1. ↑  OPLA সম্পর্কিত বিমানবন্দর তথ্যাদি - ওয়ার্ল্ড এ্যারো ডাটাSource: DAFIF.
2. ↑  Statistical Information of CAA Pakistan  ওয়েব্যাক মেশিনে আর্কাইভকৃত ১৯ ফেব্রুয়ারি ২০০৯ তারিখে CAA Pakistan, assessed 8 March 2009

টীকা
----

বহিঃসংযোগ
---------


উইকিমিডিয়া কমন্সে **আল্লামা ইকবাল আন্তর্জাতিক বিমানবন্দর** সংক্রান্ত মিডিয়া রয়েছে।

* Allama Iqbal International Airport
* 
* LHE-এর দুর্ঘটনার ইতিহাস - এভিয়েশন সেফটি নেটওয়ার্ক
* স্কাইভেক্টরে OPLA-এর বৈমানিক চার্ট ও বিমানবন্দরের তথ্য
* OPLA-এর আবহাওয়া তথ্য - NOAA/NWS
**নবাবজাদী আমিনা বেগম** বাংলার নওয়াব পরিবারের একজন ক্ষমতাশালী নবাবজাদী এবং বাংলার শেষ স্বাধীন নওয়াব নবাব সিরাজ উদ-দৌলার মাতা অর্থাৎ নবাবমাতা বা রাজমাতা ছিলেন।

প্রথম জীবন
----------

আমিনা বাংলার নবাব আলীবর্দী খানের কনিষ্ঠ কন্যা ছিলেন। তিনি জয়নউদ্দিন আহমদ খানকে বিয়ে করেন। তাদের দুই পুত্র, মির্জা মেহেদী ও সিরাজ উদ-দৌলাহ। তার পিতা তার স্বামী জয়নউদ্দিন খানকে পাটনার নওয়াব নাজিম (গভর্নর) নিযুক্ত করেন।

পেশা
----

তার স্বামীকে হত্যা করার পর আফগান বিদ্রোহীরা আমিনাকে ধরে নিয়ে যায়। তিনি তার দুই পুত্রের সাথে বন্দী ছিলেন। তারা বাংলার নবাব আলীবর্দী খানকে উদ্ধার করে, যারা আফগানদের বিরুদ্ধে অভিযান চালায়। তার পুত্র সিরাজ বাংলার নবাব হতে চলে আসেন। পলাশীর যুদ্ধে ব্রিটিশ ইস্ট ইন্ডিয়া কোম্পানি এবং তাদের সহকর্মী মীর জাফরকে পরাজিত করার পর, তার পুত্রকে তার মা, বোন ও কন্যার সহ অন্যান্য পরিবারের সদস্যদের সাথে কারাবন্দী করা হয়। বন্দিদেরকে ১৭৫৮ সালে মুর্শিদাবাদ থেকে ঢাকায় (তারপর জাহাঙ্গীরনগর নামে) নির্বাসিত করা হয় এবং জিনজিরা প্রাসাদে আটকে রাখা হয়।

মৃত্যু
------

১৭৬০ সালে মীর জাফরের পুত্র মীরন তাদের মুক্তি দেয়ার কথা বলে মুর্শিদাবাদে ফিরে আসতে বলেন। কিন্তু এটা ছিল তার প্রবঞ্চনা। ঢাকা থেকে নৌকায় ফেরার পথে মীরনের আদেশে তাদের নৌকা ডুবিয়ে দিয়ে আমিনা বেগমকে হত্যা করা হয়। মুর্শিদাবাদের খোশবাগে তার পরিবারের পাশে তাকে সমাহিত করা হয়।

আমিনা বেগমের কবর, খোশবাগ, মুর্শিদাবাদ

তথ্যসূত্র
---------

1. ↑  Khan, Abdul Majed (২০০৭)। *The Transition in Bengal, 1756-75: A Study of Saiyid Muhammad Reza Khan* (ইংরেজি ভাষায়)। Cambridge University Press। পৃষ্ঠা 20। আইএসবিএন 9780521049825।
**আশরাফ উদ্দিন** বাংলাদেশ সিভিল সার্ভিসের একজন কর্মকর্তা। তিনি চট্টগ্রাম বিভাগের বিভাগীয় কমিশনার ছিলেন। বর্তমানে তিনি বাংলাদেশ লোক-প্রশাসন প্রশিক্ষণ কেন্দ্রের (বিপিএটিসি) রেক্টর (সচিব) হিসেবে দায়িত্ব পালন করছেন।

কর্মজীবন
--------

আশরাফ ঢাকা বিশ্ববিদ্যালয় থেকে ব্যবস্থাপনায় স্নাতকোত্তর ডিগ্রি অর্জন করেন। তিনি দেশ ও বিদেশে বিভিন্ন পেশাগত প্রশিক্ষণ গ্রহণ করেছেন।

কর্মজীবন
--------

আশরাফ উদ্দিন বাংলাদেশ সিভিল সার্ভিসের ত্রয়োদশ ব্যাচের প্রশাসন ক্যাডারের কর্মকর্তা হিসেবে ১৯৯৪ খ্রিষ্টাব্দে সরকারি চাকরিতে যোগদান করেন। তিনি মাঠ প্রশাসন, মন্ত্রণালয়, অধিদপ্তর ও পরিদপ্তর, বাংলাদেশ জাতীয় সংসদ সচিবালয় এবং প্রধানমন্ত্রীর কার্যালয়ে বিভিন্ন দায়িত্ব পালন করেছেন।

তিনি বগুড়া ও যশোর জেলার জেলা প্রশাসক এবং প্রধানমন্ত্রীর কার্যালয়ের পরিচালক ও মহাপরিচালক ছিলেন। তিনি বেসরকারি শিক্ষক নিবন্ধন ও প্রত্যয়ন কর্তৃপক্ষের চেয়ারম্যান এবং পরিবেশ অধিদপ্তরের মহাপরিচালক হিসেবে কর্মরত ছিলেন। এছাড়া তিনি চট্টগ্রাম বিভাগের বিভাগীয় কমিশনার হিসেবে দায়িত্ব পালন করেছেন। ২০২২ সালের ডিসেম্বর মাসে তিনি সচিব পদে পদোন্নতি লাভ করেন। বর্তমানে তিনি বাংলাদেশ লোক-প্রশাসন প্রশিক্ষণ কেন্দ্রের (বিপিএটিসি) রেক্টর হিসেবে দায়িত্ব পালন করছেন।

তথ্যসূত্র
---------

1. ↑  "সচিব পদে ৩ নতুন মুখ"। *ভোরের কাগজ*। ২৩ ডিসেম্বর ২০২২। সংগ্রহের তারিখ ২১ ফেব্রুয়ারি ২০২৩।
2. 1 2  "বিভাগীয় কমিশনার এর জীবনবৃত্তান্ত"। *চট্টগ্রাম বিভাগ*। ১৬ নভেম্বর ২০২২ তারিখে মূল থেকে আর্কাইভ করা। সংগ্রহের তারিখ ২১ ফেব্রুয়ারি ২০২৩।
3. ↑  "পরিবেশ অধিদপ্তরের মহাপরিচালক হলেন এনটিআরসিএ'র চেয়ারম্যান"। *ঢাকাটাইমস*। ২৩ এপ্রিল ২০২১। সংগ্রহের তারিখ ২১ ফেব্রুয়ারি ২০২৩।
4. ↑  "চট্টগ্রামের নতুন বিভাগীয় কমিশনার আশরাফ উদ্দিন"। *জাগোনিউজ২৪.কম*। ২৩ জানুয়ারি ২০২২। সংগ্রহের তারিখ ২১ ফেব্রুয়ারি ২০২৩।
5. ↑  "পদোন্নতি পেলেন দুই অতিরিক্ত সচিব"। *দেশ টিভি*। ২২ ডিসেম্বর ২০২২। ২১ ফেব্রুয়ারি ২০২৩ তারিখে মূল থেকে আর্কাইভ করা। সংগ্রহের তারিখ ২১ ফেব্রুয়ারি ২০২৩।
6. ↑  "সচিব পদে ৩ নতুন মুখ"। *আজকের পত্রিকা*। ২২ ডিসেম্বর ২০২২। সংগ্রহের তারিখ ২১ ফেব্রুয়ারি ২০২৩।
**আশরাফ মাহমুদ লিঙ্কন** (জন্ম: ৬ জুন ১৯৯০; **আশরাফ মাহমুদ** নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা মোহামেডান এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় এবং বাম পার্শ্বীয় মধ্যমাঠের খেলোয়াড় হিসেবে খেলে থাকেন।

২০১০–১১ মৌসুমে, বাংলাদেশী ক্লাব ঢাকা আবাহনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন। অতঃপর ২০১৩–১৪ মৌসুমে তিনি শেখ রাসেলে যোগদান করেছেন। শেখ রাসেলের ১ মৌসুম অতিবাহিত করার পর শেখ জামালের সাথে চুক্তি স্বাক্ষর করেছেন। পরবর্তীকালে, তিনি ঢাকা মোহামেডানের হয়ে খেলেছেন।

২০১১ সালে, লিঙ্কন বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১৭ ম্যাচে ১টি গোল করেছেন।

দলগতভাবে, লিঙ্কন এপর্যন্ত ৪টি শিরোপা জয়লাভ করেছেন, যার মধ্যে ২টি ঢাকা আবাহনীর হয়ে এবং ২টি শেখ জামালের হয়ে জয়লাভ করেছেন।

প্রারম্ভিক জীবন
---------------

আশরাফ মাহমুদ লিঙ্কন ১৯৯০ সালের ৬ই জুন তারিখে বাংলাদেশ জন্মগ্রহণ করেছেন।

আন্তর্জাতিক ফুটবল
-----------------

২০১১ সালের ২১শে মার্চ তারিখে, ২০ বছর ৯ মাস ১৬ দিন বয়সে, লিঙ্কন ফিলিস্তিনের বিরুদ্ধে ২০১২ এএফসি চ্যালেঞ্জ কাপ বাছাইপর্বের গ্রুপ পর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটিতে বাংলাদেশ ২–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে লিঙ্কন সর্বমোট ৪ ম্যাচে অংশগ্রহণ করেছেন। জাতীয় দলের হয়ে অভিষেকের ১ বছর ১১ মাস ১৪ দিন পর, বাংলাদেশের জার্সি গায়ে প্রথম গোলটি করেন; ২০১৩ সালের ৬ই মার্চ তারিখে, উত্তর মারিয়ানা দ্বীপপুঞ্জের বিরুদ্ধে ম্যাচের চতুর্থ গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।

পরিসংখ্যান
----------

### আন্তর্জাতিক

*১১ মার্চ ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| বাংলাদেশ | ২০১১ | ৪ | ০ |
| ২০১২ | ২ | ০ |
| ২০১৩ | ৬ | ১ |
| ২০১৪ | ২ | ০ |
| ২০১৫ | ৩ | ০ |
| সর্বমোট | ১৭ | ১ |

### আন্তর্জাতিক গোল

| গোল | তারিখ | মাঠ | প্রতিপক্ষ | স্কোর | ফলাফল | প্রতিযোগিতা | সূত্র |
| --- | --- | --- | --- | --- | --- | --- | --- |
| ১ | ৬ মার্চ ২০১৩ | দশরথ রঙ্গশালা, কাঠমান্ডু, নেপাল |  উত্তর মারিয়ানা দ্বীপপুঞ্জ | **৪**–০ | ৪–০ | ২০১৪ এএফসি চ্যালেঞ্জ কাপ বাছাইপর্ব |  |

তথ্যসূত্র
---------

1. ↑  "Bangladesh v Northern Mariana Islands Starting XIs, Mar 06, 2013"। *গোল*। ৬ মার্চ ২০১৩। সংগ্রহের তারিখ ১১ মার্চ ২০২১।

বহিঃসংযোগ
---------

* সকারওয়েতে আশরাফ মাহমুদ লিঙ্কন (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে আশরাফ মাহমুদ লিঙ্কন (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে আশরাফ মাহমুদ লিঙ্কন (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে আশরাফ মাহমুদ লিঙ্কন (ইংরেজি) উইকিউপাত্তে এটি সম্পাদনা করুন
**আমিয়েঁ স্পোর্টিং ক্লাব** (ফরাসি উচ্চারণ: ​[amjɛ̃]; সাধারণত **আমিয়েঁ এসসি** অথবা শুধুমাত্র **আমিয়েঁ** নামে পরিচিত) হচ্ছে ওদ-দে-ফ্রাঁসের উত্তর দিকের শহর আমিয়েঁ ভিত্তিক একটি ফরাসি পেশাদার ফুটবল ক্লাব। এই ক্লাবটি বর্তমানে ফ্রান্সের দ্বিতীয় স্তরের ফুটবল লীগ লীগ ২-এ খেলে। এই ক্লাবটি ১৯০১ সালে প্রতিষ্ঠিত হয়েছে। আমিয়েঁ এসসি তাদের সকল হোম ম্যাচ আমিয়েঁর স্তাদ দে লা লিকোর্নে খেলে থাকে; যার ধারণক্ষমতা হচ্ছে ১২,০৯৭। বর্তমানে এই ক্লাবের ম্যানেজারের দায়িত্ব পালন করছেন লুকা এসনার এবং সভাপতির দায়িত্ব পালন করছেন বের্নার জোয়ানাঁ। ফরাসি রক্ষণভাগের খেলোয়াড় প্রিন্স-দেজির গোয়নো এই ক্লাবের অধিনায়কের দায়িত্ব পালন করছেন।

২০১৭–১৮ লীগ ১ মৌসুমটি ক্লাবটির ১১৬ বছরের ইতিহাসে প্রথম মৌসুম ছিল, যেখানে তারা পরের বছরের জন্যও লীগ ১-এই খেলার যোগ্যতা অর্জন করেছিল। আমিয়েঁ এপর্যন্ত কখনও বড় শিরোপা জয়লাভ করতে পারেনি।

অর্জন
-----

* কুপ দে ফ্রান্স
	+ রানার-আপ (১): ২০০০–০১
* শম্পিওনাত ন্যাশনাল
	+ **চ্যাম্পিয়ন** (১): ১৯৭৭–৭৮
* দিভিজিওঁ দ'অনার (নর্ড)
	+ **চ্যাম্পিয়ন** (৪): ১৯২৪, ১৯২৭, ১৯৫৭, ১৯৬৩
* দিভিজিওঁ দ'অনার (পিকার্দি)
	+ **চ্যাম্পিয়ন** (২): ১৯২০, ১৯২১
* ইউএসএফএসএ লীগ (পিকার্দি)
	+ **চ্যাম্পিয়ন** (১১): ১৯০৩, ১৯০৪, ১৯০৫, ১৯০৬, ১৯০৮, ১৯০৯, ১৯১০, ১৯১১, ১৯১২, ১৯১৩, ১৯১৪

তথ্যসূত্র
---------

1. ↑  "Neymar watches on as Cavani and Pastore seal PSG victory"। সংগ্রহের তারিখ ১০ এপ্রিল ২০১৮।
2. ↑  "ESPN.com Soccernet Europe: News - French Cup: Nantes close in on double"। *www.espnfc.com.au*। সংগ্রহের তারিখ ১০ এপ্রিল ২০১৮।

বহিঃসংযোগ
---------


উইকিমিডিয়া কমন্সে **আমিয়েঁ স্পোর্টিং ক্লাব** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট উইকিউপাত্তে এটি সম্পাদনা করুন (ফরাসি)
**আমির খায়েরবাক সমাধি চত্বর**, **আল-আমির খায়েরবাক মসজিদ ও মাদ্রাসা** বা **খায়েরবাক মসজিদ** (আরবি: مسجد ومدرسة الأمير خاير بك) হলো মিশরের ইসলামি কায়রোর বাব আল-ওয়াজির সরণীতে (আল-দার্ব আল-আহমার জেলা) অবস্থিত একটি ধর্মীয় কমপ্লেক্স। উসমানীয় শাসনামলে ১৫০২ খ্রিষ্টাব্দে মিশরের গভর্নর খায়ের বেগ এখানে একটি সমাধিক্ষেত্র নির্মাণ করেন। পরবর্তীতে তিনি একটি মাদ্রাসা ও একটি মসজিদ নির্মাণ করেন এবং তার বাসভবন হিসেবে ব্যবহার্য পার্শ্ববর্তী আমির আলিন আক প্রাসাদকে (১২৯৩ খ্রিষ্টাব্দে নির্মিত) এর সাথে সংযুক্ত করেন। কমপ্লেক্সের দক্ষিণ-পূর্বে কায়রো দুর্গ, দক্ষিণ-পশ্চিমে আমির আলিন আক প্রাসাদ ও উত্তর-পূর্বে আকসুনকুর মসজিদ অবস্থিত। এটি মধ্যযুগে মিশরে বুর্জি রীতির মামলুক স্থাপত্যশৈলীতে নির্মিত অসংখ্য ভবনের অন্যতম।

স্থাপত্য
--------

খায়েরবাক মসজিদের অভ্যন্তরভাগ
মসজিদের বহির্ভাগে একটি গম্বুজবিশিষ্ট ছাদ রয়েছে। ছাদের দেয়াল ফুলের কারুকার্যে শোভিত। খিলানাকৃতির প্রবেশপথ মুকারনাস ধরনের সজ্জায় সজ্জিত। কমপ্লেক্সের উত্তরদিক বরাবর যাওয়ার একটি প্রশস্ত পথ রয়েছে। এর মিনারটি ১৮৮৪ খ্রিষ্টাব্দের ভূমিকম্পে ক্ষতিগ্রস্ত হয় এবং পরবর্তীতে ২০০৩ খ্রিষ্টাব্দে এটি পুনর্নির্মিত হয়।

মসজিদের অভ্যন্তরভাগ আয়তাকার। এর মাঝখানে খোদাই করা একটি গামলাকৃতির গর্ত চারটি ধারক দ্বারা সংযুক্ত এবং চারদিকে চারটি ইওয়ান দ্বারা বেষ্টিত। কমপ্লেক্সটি আয়তাকার হওয়ায় দক্ষিণের কিবলাযুক্ত ইওয়ান ও এর বিপরীত দিকে উত্তরের ইওয়ানের তুলনায় পূর্ব ও পশ্চিমের ইওয়ান অপেক্ষাকৃত বেশি গভীর। ইওয়ানের দেওয়ালগুলো মাদ্রাসার মেঝের প্রায় ১.৫ মিটার উপরে ম্যান্টল পাথর দ্বারা বেষ্টিত, যার উপরের অংশে সূরা আল-ফাত্‌হ খোদাই করা আছে। দক্ষিণের দেয়ালের মাঝখানে মিহরাব অবস্থিত, যা দুইটি ক্ষুদ্র চাকতি দ্বারা বেষ্টিত। দক্ষিণের সম্পূর্ণ ইওয়ান এই তিনটি বেষ্টনী বা গার্ডার নিয়ে গঠিত।

আরও দেখুন
---------

* ইসলাম প্রবেশদ্বার

* মসজিদের তালিকা
* আফ্রিকার মসজিদের তালিকা
* মিশরের মসজিদের তালিকা

তথ্যসূত্র
---------

1. 1 2  Amir Khayrbak Funerary Complex. Penn Libraries Fine Arts Library Image Collection. Retrieved July 22, 2017.
2. ↑  Amir Khayrbak Funerary Complex Retrieved April 6, 2020.

বহিঃসংযোগ
---------

* Government Website of Islamic artifacts

| * দে
* স
মিশরের মসজিদ |
| --- |
| Al-Azhar Mosque, Cairo | 
* আবু হাজ্জাজ মসজিদ
* আমর ইবনুল আস মসজিদ
* আকমার মসজিদ
* আরিফ বিল্লাহ মসজিদ
* আল-আজহার মসজিদ
* জুয়ুসি মসজিদ
* আকসুনকুর মসজিদ
* আল-হাকিম মসজিদ
* লুলুয়া মসজিদ
* আল-হুসেন মসজিদ
* ইবনে তুলুন মসজিদ
* মুহাম্মাদ আলী মসজিদ
* আবু আল-আব্বাস আল-মুরসি মসজিদ
* আর রিফায়ী মসজিদ
* জামাল আবদেল নাসের মসজিদ
* সাইয়েদা আয়েশা মসজিদ
* রাবাআ আল-আদাওইয়া মসজিদ
* Salar and Sangar al-Gawali Mosque
* al-Salih Tala'i Mosque
* Sultan Hassan Mosque
* Qala'un Mosque
* Sidi Arif Mosque

 | Flag of Egypt |
| 
* মিশরের মসজিদ
* মিশরে ইসলাম

 |
**আলেহান্দ্রো দোমিঙ্গেস রোমেরো** (স্পেনীয়: Álex Domínguez; জন্ম: ৩০ জুলাই ১৯৯৮; **আলেক্স দোমিঙ্গেস** নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লীগের দ্বিতীয় স্তর সেহুন্দা দিভিসিওনের ক্লাব লাস পালমাস এবং স্পেন অনূর্ধ্ব-২১ দলের হয়ে একজন গোলরক্ষক হিসেবে খেলেন।

স্পেনীয় ফুটবল ক্লাব সাবাদেয়ের যুব পর্যায়ের হয়ে খেলার মাধ্যমে দোমিঙ্গেস ফুটবল জগতে প্রবেশ করেছেন এবং পরবর্তীকালে এস্পানিওল এবং দামের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৪–১৫ মৌসুমে, স্পেনীয় ক্লাব সাবাদেয় বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন; সাবাদেয় বি-এর হয়ে তিনি ২ ম্যাচে অংশগ্রহণ করেছেন। অতঃপর ২০১৭–১৮ মৌসুমে তিনি এস্পানিওল বি-এ যোগদান করেছেন। এস্পানিওল বি-এ ১ মৌসুম অতিবাহিত করার পর আলাবেস বি-এর সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ২২ ম্যাচে অংশগ্রহণ করেছেন। পরবর্তীকালে, তিনি লাস পালমাস বি-এর হয়ে খেলেছেন। ২০১৯–২০ মৌসুমে, তিনি লাস পালমাস বি হতে স্পেনীয় ক্লাব লাস পালমাসে যোগদান করেছেন।

প্রারম্ভিক জীবন
---------------

আলেহান্দ্রো দোমিঙ্গেস রোমেরো ১৯৯৮ সালের ৩০শে জুলাই তারিখে স্পেনের গ্রানুয়েসে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

দোমিঙ্গেস ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের স্পেন অনূর্ধ্ব-২১ দলে স্থান পেয়েছেন।

তথ্যসূত্র
---------

1. ↑  "España ya tiene a sus 23 elegidos"। উয়েফা। সংগ্রহের তারিখ ১৫ মার্চ ২০২১। [*স্থায়ীভাবে অকার্যকর সংযোগ*]

বহিঃসংযোগ
---------

* সকারওয়েতে আলেহান্দ্রো দোমিঙ্গেস রোমেরো (ইংরেজি) উইকিউপাত্তে এটি সম্পাদনা করুন
* সকারবেসে আলেহান্দ্রো দোমিঙ্গেস রোমেরো (ইংরেজি) উইকিউপাত্তে এটি সম্পাদনা করুন
* বিডিফুটবলে আলেহান্দ্রো দোমিঙ্গেস রোমেরো (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে আলেহান্দ্রো দোমিঙ্গেস রোমেরো (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে আলেহান্দ্রো দোমিঙ্গেস রোমেরো (ইংরেজি) উইকিউপাত্তে এটি সম্পাদনা করুন
**আলেহান্দ্রো পোসো পোসো** (স্পেনীয়: Alejandro Pozo; জন্ম: ২২ ফেব্রুয়ারি ১৯৯৯; **আলেহান্দ্রো পোসো** নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব এইবার এবং স্পেন অনূর্ধ্ব-২১ দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলে থাকেন।

স্পেনীয় ফুটবল ক্লাব সেভিয়ার যুব পর্যায়ের হয়ে খেলার মাধ্যমে পোসো ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৬–১৭ মৌসুমে, স্পেনীয় ক্লাব সেভিয়া বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন; সেভিয়া বি-এর হয়ে তিনি ৭০ ম্যাচে ৫টি গোল করেছেন। ২০১৬–১৭ মৌসুমেই তিনি সেভিয়ার মূল দলে অন্তর্ভুক্ত হয়েছেন। অতঃপর ২০১৮–১৯ মৌসুমে তিনি ধারে গ্রানাদায় যোগদান করেছেন। গ্রানাদায় মাত্র ১ মৌসুম অতিবাহিত করার পর তিনি ধারে মায়োর্কার সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ২০ ম্যাচে ১টি গোল করেছেন। ২০২০–২১ মৌসুমে, তিনি সেভিয়া হতে ধারে এইবারে যোগদান করেছেন।

২০১৫ সালে, পোসো স্পেন অনূর্ধ্ব-১৬ দলের হয়ে স্পেনের বয়সভিত্তিক পর্যায়ে অভিষেক করেছিলেন।

দলগতভাবে, পোসো এপর্যন্ত ১টি শিরোপা জয়লাভ করেছেন, যা তিনি সেভিয়ার হয়ে জয়লাভ করেছেন।

প্রারম্ভিক জীবন
---------------

আলেহান্দ্রো পোসো পোসো ১৯৯৯ সালের ২২শে ফেব্রুয়ারি তারিখে স্পেনের উয়েবার দেল আলহারাফেতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

পোসো স্পেন অনূর্ধ্ব-১৬, স্পেন অনূর্ধ্ব-১৯ এবং স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের স্পেন অনূর্ধ্ব-২১ দলে স্থান পেয়েছেন। তিনি ২০১৮ সালের ২৪শে মার্চ তারিখে বেলজিয়াম অনূর্ধ্ব-১৯ দলের বিরুদ্ধে স্পেনের বয়সভিত্তিক দলের হয়ে প্রথমবারের মতো গোল করেছেন।

তথ্যসূত্র
---------

1. ↑  "España ya tiene a sus 23 elegidos"। উয়েফা। সংগ্রহের তারিখ ১৫ মার্চ ২০২১। [*স্থায়ীভাবে অকার্যকর সংযোগ*]

বহিঃসংযোগ
---------

* প্রাতিষ্ঠানিক ওয়েবসাইট উইকিউপাত্তে এটি সম্পাদনা করুন
* আলেহান্দ্রো পোসো – উয়েফা প্রতিযোগিতার রেকর্ড (আর্কাইভ) (ইংরেজি) উইকিউপাত্তে এটি সম্পাদনা করুন
* সকারওয়েতে আলেহান্দ্রো পোসো (ইংরেজি) উইকিউপাত্তে এটি সম্পাদনা করুন
* সকারবেসে আলেহান্দ্রো পোসো (ইংরেজি) উইকিউপাত্তে এটি সম্পাদনা করুন
* বিডিফুটবলে আলেহান্দ্রো পোসো (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে আলেহান্দ্রো পোসো (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে আলেহান্দ্রো পোসো (ইংরেজি) উইকিউপাত্তে এটি সম্পাদনা করুন
**আরমাডিলো** মাটিতে গর্ত খুগেঁ বসবাস করে এমন একটি প্রাণী। এটি ড্যাসিপোডিডি পরিবারভুক্ত স্তন্যপায়ী প্রাণী। ড্যাসিপোডিডি হচ্ছে সিনগুলাটা বর্গের একমাত্র অস্তিত্ববান পরিবার। এদের প্রধান বিশেষত্ব হচ্ছে দেহের উপরিভাগের বর্মসদৃশ শক্ত ত্বক। বাচ্চারা কোমল ত্বক নিয়ে জন্মগ্রহণ করে। এদের ত্বক শক্ত হতে কয়েক সপ্তাহ লেগে যায়।বর্তমানে প্রায় ১০টি গণে (জাত) ২০ প্রজাতির আরমাডিলো টিকে আছে। আরমাডিলোর দেহের গড় দৈর্ঘ্য ৭৫ সেন্টিমিটার। বৃহৎ আরমাডিলোর দৈর্ঘ্য ১ দশমিক ৫ মিটার এবং ওজন ৫৯ কেজি। এরা এদের ধারালো নখ দ্বারা বসবাসের জন্য গর্ত এবং খাবারের জন্য মাটি খোঁড়ে। আরমাডিলোর দর্শন ক্ষমতা খুবই দুর্বল। এদের পা খাটো হলেও এরা দ্রুত দৌড়াতে পারে। এদের সামনের পায়ে তিন থেকে পাঁচটি এবং পেছনের পায়ে পাঁচটি নখযুক্ত আঙুল রয়েছে। এদের দেহের বেড় বরাবর বলয় রয়েছে। বলয়ের সংখ্যা প্রজাতিভেদে বিভিন্ন। নয় বলয়যুক্ত আরমাডিলো নদীর ধারে আর্দ্র মাটিতে গর্ত খুঁড়তে পছন্দ করে। এদের দেহের উপরিভাগে বর্মসদৃশ শক্ত ত্বক বা খোল রয়েছে। কিন্তু দেহের নিচের অংশের ত্বক কোমল ও লোমযুক্ত। বর্মের মতো শক্ত ত্বক এদের আত্মরক্ষার কাজে লাগে। দক্ষিণ আমেরিকার তিন বলয়যুক্ত আরমাডিলো প্রতিরক্ষার জন্য এদের শক্ত ত্বকের ওপরই ভরসা করে। বিপদে পড়লে এরা দেহকে পাকিয়ে বলের মতো করে। নয় বলয়যুক্ত আরমাডিলো কোনো কারণে চমকে উঠলে শূন্যে লাফ দেয়। আরমাডিলো পানির নিচে প্রায় ৬ মিনিট ডুব দিয়ে থাকতে পারে। এদের বর্মের মতো শক্ত ত্বকের কারণে এরা পানিতে ডুবে যায়। তবে এরা পাকস্খলীকে বায়ু দ্বারা ফুলিয়ে দ্বিগুণ করে পানিতে সাঁতার কাটতে পারে।

স্বভাব
------

আরমাডিলো নি:সঙ্গ প্রাণী। এরা কখনো অন্য প্রাপ্তবয়স্ক আরমাডিলোর সাথে গর্ত ভাগাভাগি করে না।

খাদ্য
-----

আরমাডিলোর খাবার প্রধানত নানারকম কীট এবং অন্যান্য অমেরুদণ্ডী প্রাণী। এদের কিছু প্রজাতি পিঁপড়া খেয়ে জীবন ধারণ করে।

বংশবৃদ্ধি
---------

আরমাডিলোর গর্ভধারণ সময় ৬০ থেকে ১২০ দিন এবং অধিকাংশ আরমাডিলো একত্রে চারটি বাচ্চা প্রসব করে। ৩ থেকে ১২ মাস বয়সে এরা প্রজনন ক্ষমতা অর্জন করে।

চিত্রশালা
---------

* 
*

তথ্যসূত্র
---------

ইফফাত আরাঃ *জানার আছে অনেক কিছু*, ১৯৯৯, দেশ প্রকাশন, ঢাকা।

বহিঃসংযোগ
---------


উইকিউক্তিতে ***আরমাডিলো*** সম্পর্কিত উক্তির সংকলন রয়েছে।

উইকিপ্রজাতিতে-এ বিষয় সম্পর্কিত তথ্য রয়েছে: ***আরমাডিলো***

উইকিমিডিয়া কমন্সে **আরমাডিলো** সংক্রান্ত মিডিয়া রয়েছে।

* Photographs of armadillo rolling into a ball
**আলেহান্দ্রো হোদোরফ্‌স্কি প্রুলানস্কি** (স্পেনীয়: [aleˈxandɾo xoðoˈɾofski]; জন্ম: ১৭ ফেব্রুয়ারি, ১৯২৯) একজন চিলীয় চলচ্চিত্র এবং নাট্য পরিচালক, নাট্যকার, অভিনেতা, লেখক, কবি, সঙ্গীতজ্ঞ, কমিক বই লেখক এবং আধ্যাত্মিক গুরু। তিনি বিশেষভাবে পরিচিতি লাভ করেছেন তার অগ্রবর্তী চলচ্চিত্র নির্মানের কারণে। বিশেষ করে "হলি মাউন্টেন" "এল টপো (গাধা)" ও "দ্য ড্যাঞ্চ অব রিয়েলিটি" প্রভৃতি সিনেমা নির্মানের জন্য তিনি সমাদৃত হয়েছেন।

জীবনী
-----

### প্রাথমিক জীবন

হোদোরফ্‌স্কি উক্রেনিয়ান-ইহুদি পরিবারে জন্ম গ্রহণ করেন চিলিতে। অসুখী ও বিচ্ছিন্ন জীবনযাপনের অভিজ্ঞতার ভেতর দিয়ে কৈশোর অতিক্রম করেন, যার ফলশ্রুতিতে কবিতা লেখা ও পড়ার প্রতি তার এক বিশেষ টান তৈরি হয়। কলেজ থেকে বিচ্ছিন্ন হয়ে তিনি থিয়েটারে কাজ শুরু করেন। থিয়েটারে তিনি মূলত মূকাভিনয় করতেন। ১৯৪৭ সালে প্রতিষ্ঠা করেন নিজের নাট্যদল টিত্রো মিমিকো এবং ১৯৫০ এর ভেতরে পাড়ি জমান প্যারিস।

### ফ্রান্স, মেক্সিকো

ফ্রান্সের প্যারিসে হোদোরফ্‌স্কি মেমে অধ্যয়ন শুরু করেন Étienne Decroux'র সাথে এবং পরবর্তীতে তিনি মার্সেল মারক্যু'র দলে যোগদান করেন যিনি ছিলেন Étienne Decroux'র ছাত্র।

তথ্যসূত্র
---------

1. ↑  *El libro de la sabiduría – Daniel Ramos – Google Libros*। Books.google.com.mx। সংগ্রহের তারিখ ২৮ জুন ২০১২।
2. ↑  "Jodorwsky vs. Adanowsky"। Ccaa.elpais.com।
**আর্মাভির** (আর্মেনীয়: Արմավիր), আর্মেনিয়ার পশ্চিমের একটি শহর এবং পৌরসভা, যা আর্মাভির প্রদেশর প্রশাসনিক কেন্দ্র হিসাবে কাজ করে। ১৯৩১ সালে, এটি আর্মেনিয়ান সোভিয়েত সমাজতান্ত্রিক প্রজাতন্ত্র দ্বারা প্রতিষ্ঠিত হয়েছিল। ১৯৮৯ সালের জনগণনা অনুসারের শহরের জনসংখ্যা ছিল ৪৬,৯০০, যা ২০১১ সালে নেমে আসে ২৯,৩১৯ এবং ২০১৬ সালের আনুমানিক হিসাব অনুযায়ী, জনসংখ্যা হল ২৪,৯০০ যা আরও অনেকটা কমে গেছে। ১৯৩১ থেকে ১৯৩৫ সালের মধ্যে শহরটি সরদারপাট নামে এবং ১৯৩৫ থেকে ১৯৯৫ পর্যন্ত হকমেবারিয়ান নামে পরিচিত ছিল। বর্তমানে, আর্মাভির, আর্মেনিয়ান অ্যাপোস্টোলিক চার্চের আর্মাভির ডায়োসিসের আসন।

উৎপত্তি
-------

১৯৩১ সালে সরদারাবাদ নামে প্রতিষ্ঠিত হয়, এই শহর অক্টোবরের বিপ্লবকে সম্মান প্রদর্শন করে ১৯৩১ থেকে ১৯৩৫ সালের মধ্যে হকমেবারিয়ান (মানে অক্টোবরের শহর) নামে পরিচিত ছিল। ১৯৯২ সালে, শহরটি স্বাধীন আর্মেনিয়া সরকার দ্বারা আর্মাভির নামে নামকরণ করা হয়েছিল, যেটি আর্মভির নিকটবর্তী প্রাচীন শহর পর, খ্রিস্টপূর্ব অষ্টম শতকে উরার্তুর রাজা আর্গিশতী প্রথমের দ্বারা প্রতিষ্ঠিত হয়েছিল এবং ৩৩১ খ্রিস্টপূর্বে অরন্টিড রাজবংশের অধীনে আর্মেনিয়া রাজ্যের রাজধানী হয়ে ওঠেছিল।

ভূগোল
-----

আধুনিক শহর আর্মাভির, আরারাত সমভূমির মাঝামাঝি ৮.৫১ বর্গকিলোমিটার এলাকা জুড়ে রয়েছে, যা রাজধানী ইয়েরেভান থেকে ৪৭ কিলোমিটার দূরত্বে অবস্থিত।

আর্মাভির আশেপাশের অঞ্চলটি প্রাচীন আর্মেনিয়ার অন্যতম গুরুত্বপূর্ণ অঞ্চল। শহরটি আর্গিশতিখিনিলি শহরের ৬ কিমি উত্তর-পূর্বে এবং ঐতিহাসিক আর্মাভির ৮ কিমি উত্তরে অবস্থিত। এই অঞ্চলটি প্রাচীন আর্মেনিয়ান রাজ্যের আরাগাতোটন ক্যান্টনের সাথে সম্পর্কিত। এর চারপাশে সরদারপাট, নোরাপাট, মৃগশত, মাইসিসিয়ান ও নরওয়ানসহ অনেক বড় গ্রাম রয়েছে।

জলবায়ু
-------

আর্মাভির জায়গাটিতে তেমন ঠাণ্ডা বা শীত পড়ে না, হালকা শীত এবং গ্রীষ্মকালে ভালোই গরম পরে। জানুয়ারিতে গড় তাপমাত্রা -৩.২ ডিগ্রি সেলসিয়াস এবং যা জুলাই মাসে +২৫ ডিগ্রি সেলসিয়াস হয়ে থাকে। বার্ষিক বৃষ্টিপাতের স্তর প্রায় ৩০৫ মিমি।

জনসংখ্যার উপাত্ত
----------------

নরকে সেন্ট গ্রেগরি ক্যাথিড্রাল
১৯৩১ সালে শহরটির ভিত্তি স্থাপনের পরে, এটির মূলত জমাকত্থী, শিরাক এবং জঙ্গেজুর থেকে আর্মেনীয়দের দ্বারা জনবহুল হয়ে উঠে। পরবর্তীতে, নিকটবর্তী গ্রামের ইয়াজিদি, কুর্দি এবং অ্যাসিরিয়ানরাও আর্মাভিরে বসতি স্থাপন করে। আর্মেনিয়ার প্রত্যর্পণ প্রক্রিয়ার অংশ হিসেবে ১৯৫০ ও ১৯৬০-এর দশকে ইরান, সিরিয়া ও লেবাননের অনেক আর্মেনিয়ান আর্মাভিরে পুনরায় বসবাস করে ছিল।

সোভিয়েত ইউনিয়নের শেষদিকের বছরগুলোতে, শহরটির জনসংখ্যা ৪৭,০০০-এর কাছাকাছি পৌঁছেছিল। আর্মেনিয়ার স্বাধীনতা এবং অর্থনৈতিক সংকটের পরে, এটি ব্যাপকভাবে হ্রাস পেয়েছে। ২০০১ সালের জনগণনা অনুসারে ৩২,০৩৪, ২০১১ সালে ২৯,৩১৯ এবং ২০১৬ সালের আনুমানিক হিসাব অনুসারে প্রায় ২৯,৯০০ জন বসবাস করে।

২০১৪ সালের ৩০শে মে, নেরক চার্চের শহর সেন্ট গ্রেগরিটি খোলা হয়েছিল এবং এর নামকরণ করা হয়েছিল।  ২০১৪ সালে তার উত্তরাধিকারসূত্রে, চার্চ আর্মেনিয়ান অ্যাপোস্টোলিক চার্চের আর্মাভিরের ডায়োসিসের আসন হয়ে উঠেছিল। 

শহরে স্বাস্থ্যসেবার জন্য আর্মাভির মেডিক্যাল সেন্টারে ২৮০টি শয্যার ব্যবস্থা আছে।

তথ্যসূত্র
---------

1. ↑  2011 Armenia census, Armavir Province
2. ↑  The church of Saint Gregory of Armavir was consecrated
3. ↑  "Արմավիրի թեմ"। Diocese of Armavir। ১ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ২০ নভেম্বর ২০১৮।
চিত্রটি দেখায় যে আলোর চেয়ে দ্রুত গতি সঞ্চারিত করে, যা বিশেষ আপেক্ষিকতার প্রসঙ্গে টাইম ট্রাভেলকে বোঝায়।
**আলোক-অপেক্ষা-দ্রুতগামী** (Faster-than-light বা FTL) বা **অধিআলোক** (superluminal) হচ্ছে যোগাযোগ বা ভ্রমণ হচ্ছে আলোর গতিবেগ এর চেয়ে দ্রুত বেগে তথ্য বা পদার্থের গতির অনুমান।

বিশেষ আপেক্ষিকতার তত্ত্ব অনুসারে কেবল শূন্য স্থিতিভরের কণাই আলোর গতিবেগে ভ্রমণ করতে পারে। ট্যাকিয়ন নামে একটি কনার গতিবেগ আলোর বেগের চেয়ে বেশি বলে অনুকল্পিত হয়, কিন্তু এর অস্তিত্ব কারণবাদ বা কার্য-কারণ সম্পর্ককে লঙ্ঘণ করে, এবং পদার্থবিজ্ঞানীগণ এই ব্যাপারে এখনও ঐকমত্যে পৌঁছাতে পারেন নি। অন্যদিকে, কয়েকজন পদার্থবিজ্ঞানী যাকে "আপাত" বা "কার্যকরী" আলোক-অপেক্ষা-দ্রুতগামী বলে দাবি করছে তা স্থান-কালের অস্বাভাবিক বিকৃত অঞ্চলের অনুকল্পের উপর নির্ভর করে, যেখানে আলো স্বাভাবিক বা অবিকৃত স্থানকালে যতটুকু সময়ে একটি অবস্থানে পৌঁছাবে, পদার্থ সেই বিকৃত অস্বাভাবিক অঞ্চলের কারণে দূরবর্তী অবস্থানে তার থেকেও কম সময়ে সেখানে পৌঁছাতে পারবে।

বর্তমান বৈজ্ঞানিক তত্ত্বগুলো অনুসারে, পদার্থ কোন স্থানিক বিকৃত স্থান-কালিক অঞ্চলের সাপেক্ষে আলোর চেয়ে কম গতিতে ভ্রমণ করতে পারে (অবআলোক)। আপাত অধিয়ালোক সাধারণ আপেক্ষিকতা থেকে বর্জিত নয়। আপাত অধিআলোক পদার্থবিজ্ঞানের আলোচনায় দূরকল্পী। এর প্রস্তাবসমূহের মধ্যে রয়েছে আলকুবিয়ের ড্রাইভ এবং অতিক্রমযোগ্য ক্ষুদ্রবিবর।

তথ্যসূত্র
---------

1. ↑  Gonzalez-Diaz, P. F. (২০০০)। "Warp drive space-time" (পিডিএফ)। *Physical Review D*। **62** (4): 044005। arXiv:gr-qc/9907026 অবাধে প্রবেশযোগ্য। ডিওআই:10.1103/PhysRevD.62.044005। বিবকোড:2000PhRvD..62d4005G।
2. ↑  Loup, F.; Waite, D.; Halerewicz, E. Jr. (২০০১)। "Reduced total energy requirements for a modified Alcubierre warp drive spacetime"। arXiv:gr-qc/0107097 অবাধে প্রবেশযোগ্য। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Visser, M.; Bassett, B.; Liberati, S. (২০০০)। "Superluminal censorship"। *Nuclear Physics B: Proceedings Supplements*। **88** (1–3): 267–270। arXiv:gr-qc/9810026 অবাধে প্রবেশযোগ্য। ডিওআই:10.1016/S0920-5632(00)00782-9। বিবকোড:2000NuPhS..88..267V।
4. ↑  Visser, M.; Bassett, B.; Liberati, S. (১৯৯৯)। *Perturbative superluminal censorship and the null energy condition*। *AIP Conference Proceedings*। **493**। পৃষ্ঠা 301–305। arXiv:gr-qc/9908023 অবাধে প্রবেশযোগ্য। আইএসবিএন 978-1-56396-905-8। ডিওআই:10.1063/1.1301601। বিবকোড:1999AIPC..493..301V।

পরিভাষা
-------

* Faster-than-light - আলোক-অপেক্ষা-দ্রুতগামী
* Superluminal - অধিআলোক
* Rest mass - স্থিতিভর
* Traversable wormhole - অতিক্রমযোগ্য ক্ষুদ্রবিবর
**আয়না মাহমুদ গিজি সুলতানোভা** (১৮৯৫-১৯৩৮) ছিলেন আজারবাইজান কমিউনিস্ট পার্টির একজন নারী কর্মী এবং দেশের শীর্ষস্থানীয় রাজনৈতিক নেতা। তিনি প্রথম দিকের আজারবাইজানি নারী বিপ্লবীদের একজন ছিলেন। তিনি সোভিয়েত ইউনিয়েন নিয়ন্ত্রনে থাকা আজারবাইজানের শীর্ষ সরকারি পদে অধিষ্ঠিত ছিলেন। ১৯৩৮ সালে তিনি আজারবাইজানের ইতিহাসের প্রথম নারী হিসেবে ক্যাবিনেট তথা মন্ত্রীসভার সদস্য অর্থাৎ মন্ত্রী হন।

জীবন এবং কর্মজীবন
-----------------

আইনা সালতানোভা (নে মুসাবেইওভা) ১৮৯৫ সালে আধুনিক আজারবাইজানের শাবরান শহর থেকে প্রায় ১৫ কিলোমিটার পূর্বে পিরাবাদিল গ্রামে জন্মগ্রহণ করেন। তিনি গাজানফার মুসাবেকভের বোন ছিলেন যিনি পরে বলশেভিক বিপ্লবী এবং প্রজাতন্ত্রের সর্বোচ্চ পরিচালক সংস্থা আজারবাইজানের কাউন্সিল অফ পিপলস কমিসার্সের প্রধান হন। ১৯১২ সালে তিনি তৎকালীন আজারবাইজানের বৃহত্তম শহর ও বর্তমান রাজধানী বাকুর সেন্ট নিনো জিমন্যাসিয়াম থেকে স্নাতক হন এবং পরে সংক্ষিপ্ত সময়ের জন্য সেই স্কুলে শিক্ষকতা করেন। ১৯১৭ সালে তিনি বলশেভিক ধারণায় আগ্রহী হন এবং ১৯১৮ সালে রুশ কমিউনিস্ট পার্টিতে (যা পরবর্তীতে সোভিয়েত ইউনিয়নের কমিউনিস্ট পার্টিতে পরিণত হয়) যোগদান করেন।  ১৯১৯ সালে তিনি অস্ত্রখান শহরে চলে যান। তারপর মস্কোতে যান। সেখানে তিনি রাশিয়ার পিপলস কমিশিয়েট অফ ফরেন অ্যাফেয়ার্সের মধ্যপ্রাচ্য বিষয়ক ব্যুরোতে কাজ করেন। ১৯২০ সালে তিনি ইতোমধ্যে সোভিয়েত নিয়ন্ত্রনে থাকা আজারবাইজানে ফিরে যান এবং ১৯৩০ সাল পর্যন্ত নারী বিষয়ক বিভিন্ন প্রশাসনিক পদে কাজ করেন। ১৯২৩ সালে, তিনি *শারগ গ্যাডিনির নামক* একটি কমিউনিস্ট ম্যাগাজিনের প্রধান সম্পাদক হন। এর মূল লক্ষ্য ছিল নারীমুক্তি। 

১৯৩৭ থেকে ১৯৩৮ সালের মধ্যে সালতানোভা শিক্ষা বিষয়ক ডেপুটি পিপলস কমিসার (মন্ত্রী) হিসেবে কাজ করেন, তারপর পিপলস কমিসার অফ জাস্টিস হিসেবে কাজ করেন। তিনি ইনস্টিটিউট অফ রেড প্রফেসরের ছাত্রীও ছিলেন। সোভিয়েত রাষ্ট্রে তার সেবার জন্য সুলতানোভাকে অর্ডার অফ দ্য রেড ব্যানার অফ লেবার প্রদান করা হয়।

তিনি নাখচিভান এএসএসআর-এর কাউন্সিল অফ পিপলস কমিসারের চেয়ার হামিদ সুলতানভের সাথে বিবাহ বন্ধনে আবদ্ধ হন। ১৯৩৮ সালে গ্রেট পার্জের পরিপ্রেক্ষিতে আইনা সালতানোভার ভাই গজনফর মুসাবেকভসহ দুজনকেই বিপ্লবের পাল্টা অভিযোগে গ্রেপ্তার করা হয় এবং কিছুক্ষণের মধ্যেই ফায়ারিং স্কোয়াড তাদের মৃত্যুদণ্ড দেয়।

গানজার আয়না সুলতানোভার নামে একটি রাস্তা এবং বাকুতে তার জন্য উৎসর্গীকৃত একটি স্মৃতিস্তম্ভ রয়েছে।

তথ্যসূত্র
---------

1. 1 2 3 4  Мамедов С. Страницы жизни. — Б.: Ишыг, 1973. — С. 47. — 116 с.
2. ↑  Коллективизация сельского хозяйства в Азербайджане / Под ред. Дж. Б. Кулиева. — Б.: Элм, 1982. — Т. I. — С. 296. — 321 с.
3. ↑  Məhərrəm Zülfüqarlı. "Sovet dövrünün heykəlləri: Ayna Mahmud qızı Sultanova" // 525-ci qəzet. — 15 April 2009.
4. ↑  Jamil Guliyev (ed.). Султанова Ајна Маһмуд гызы. Azerbaijani Soviet Encyclopædia, v. 9. 1986.
অটোমান সাম্রাজ্যে ঘটে যাওয়া আর্মেনীয় গণহত্যার সময়, তরুণ তুর্কি, তুর্কি সশস্ত্র বাহিনী, মিলিশিয়া ও জনপ্রতিনিধিরা আর্মেনিয়ান নারী ও ছেলে-মেয়ে উভয় লিঙ্গের শিশুদের বিরুদ্ধে গণহত্যা ধর্ষণের একটি পরিকল্পিত অভিযানে নিযুক্ত ছিল। গণহত্যা শুরু হওয়ার আগে, আর্মেনীয় জনগোষ্ঠীকে ভয় দেখানোর একটি পদ্ধতি হিসাবে যৌন অবমাননা ব্যবহৃত হত ।  নারী ও অল্পবয়সী মেয়েরা কেবল ধর্ষণের শিকার হয়নি, বরং জোরপূর্বক বিয়ে, নির্যাতন, জোরপূর্বক পতিতাবৃত্তি, দাসত্ব ও যৌন বিকৃতি শিকার হয়ছে।

ট্র্যাবজোনের জার্মান কনসাল হেইনরিখ বার্গফেল্ড "নারী ও মেয়েদের অসংখ্য ধর্ষণ" নথিভুক্ত করেছেন, তিনি অপরাধটিকে "আর্মেনিয়ানদের কার্যত সম্পূর্ণ নির্মূলের" পরিকল্পনার অংশ বলে মনে করেন। গণহত্যার সময় ধর্ষণের পদ্ধতিগত ব্যবহার বিষয়ে তুর্কি, আমেরিকান, অস্ট্রিয়ান ও জার্মান সাক্ষী ও কর্মকর্তারা সাক্ষ্য দিয়েছেন।

পটভূমি
------

১৮৫০ সাল থেকে ১৮৯০ সালের মধ্যে, আর্মেনিয়ার প্যাট্রিয়ার্ক ৫৩৭ টি চিঠি স্যামলাইম পোর্টে জমা দিয়ে আর্মেনিয়ানদের বিরুদ্ধে হিংসাত্মক অপব্যবহার এবং সামাজিক ও রাজনৈতিক অবিচার থেকে রক্ষা করার জন্য সাহায্য চেয়েছিলেন। তিনি জনগণকে অনুরোধ করেন, "নারী ও শিশুদের খুন, অপহরণ ও ধর্ষণ, বাজেয়াপ্ত কর, এবং স্থানীয় কর্মকর্তাদের দ্বারা প্রতারণা ও চাঁদাবাজি থেকে রক্ষা করুন।"

আইনী ব্যবস্থার মধ্যে, আর্মেনীয় জনগোষ্ঠীর নিজস্ব কারাগার ও আদালত ব্যবস্থা ছিল এবং তারা খ্রিস্টান ও মুসলমানদের মধ্যে সমস্যার জন্য দেওয়ানি মামলা করতে সক্ষম হয়েছিল। ইসলামী বিচার ব্যবস্থার মধ্যে, আর্মেনীয়দের কোন উপায় ছিল না। একজন মুসলিমকে একটি ধর্মীয় আদালতের সামনে শুনানির অনুরোধ করার অনুমতি দেওয়া হয়েছিল, যেখানে অমুসলিমদের সাক্ষ্য অস্বীকার করা হবে বা সামান্য মূল্য দেওয়া হবে। একটি মামলা নিষ্পত্তির জন্য একজন মুসলিমকে যা করতে হবে তা হল কুরআনের শপথ। এই কারণে, আর্মেনীয়দের পাশাপাশি অন্যান্য জিম্মিদেরও বিচার ব্যবস্থার মধ্যে খুব কম আশা ছিল। পিটার বালাকিয়ানের মতে, "একটি সুসজ্জিত কুর্দ বা তুর্কি কেবল তার [আর্মেনিয়ান] হোস্টের (নিমন্ত্রণকর্তা) সম্পদ চুরি করতে পারে না, বরং বাড়ির মহিলাদের এবং মেয়েদের ধর্ষণ বা অপহরণ করতে পারে।" "চুরি ও চাঁদাবাজির পরিমাণ, সেইসাথে আর্মেনীয় নারীদের ধর্ষণ ও অপহরণের পরিমাণ, যা এই অটোমান আইন ব্যবস্থার অধীনে অনুমোদিত ছিল এবং আর্মেনীয়দের চিরস্থায়ী বিপদে ফেলেছিল।"

পাদটীকা
-------

1. ↑  "Violence against women was a central feature of the Armenian genocide. Even before the mass killings, sexual humiliation was used to intimidate the Armenian community. After the murder of the Armenian leadership and men of military age, Ottoman authorities and Ittihadist supporters deported surviving Armenians from Anatolia into the Syrian desert. During this ethnic cleansing, rape, kidnapping, sex slavery, and forced re-marriage became de facto instruments of genocide. Eyewitness accounts and diplomatic reports shed light on the place of gender during genocidal persecution."

তথ্যসূত্র
---------

1. ↑  Derderian 2005, পৃ. 1–25।
2. ↑  Herzog 2011।
3. ↑  Miller ও Miller 1999।
4. ↑  Dadrian 2008।
5. 1 2 3  Balakian 2004।
আমের আচার
 ফিলিপাইনে বাণিজ্যিক বাজারজাতের উদ্দেশ্য *বুরং ম্যাঙ্গা* 
**আমের আচার** আমের সাথে বিভিন্ন মসলা ব্যবহার করে বিভিন্ন ধরনের আচার তৈরি করা হয় । এটি দক্ষিণ এবং দক্ষিণ পূর্ব এশিয়ায় খুব জনপ্রিয়। কখনও কখনও এই মশলাদার আচার বাণিজ্যিকভাবে পাওয়া যায়।

আমের আচার তৈরির প্রস্তুতিঃ

**যা যা লাগবে :**

কাঁচা আম – দেড় কেজি,

সিরকা – আধা কাপ,

  

রসুন বাটা – দুই চা-চামচ,

  

হলুদ – দুই চা-চামচ,

চিনি – তিন টেবিল-চামচ (অথবা আপনার স্বাদ অনুযায়ী),

লবণ – পরিমাণ মতো।

সরিষার তেল-১ কাপ

**মসলা তৈরির জন্য যা যা লাগবে:**

,মেথি গুঁড়া – এক চা-চামচ

জিরা গুঁড়া – দুই চা-চামচ,

মৌরি গুঁড়া – এক চা-চামচ,

সরষে বাটা – তিন টেবিল-চামচ,

শুকনো মরিচ গুঁড়া – দুই টেবিল-চামচ,

শুকনো মরিচ – ২ টা

  

  

**বানানোর প্রণালী**

খোসাসহ কাঁচা আম টুকরো করে লবণ দিয়ে মেখে একরাত রেখে দিতে হবে অথবা সকালে আম কেটে সন্ধ্যা পর্যন্ত লবণ দিয়ে মেখে রেখে দিতে পারেন। পরের দিন ধুয়ে , হলুদ, রসুন মাখিয়ে কিছুক্ষণ রোদে রাখুন। এরপর একটি সসপ্যানে আধা কাপ তেল দিয়ে এতে আমগুলো দিয়ে নাড়া-চাড়া করতে থাকুন। গলে গেলে নামিয়ে ফেলুন।

অন্য একটি সসপ্যানে বাকি তেল দিয়ে চিনিটা গলিয়ে ফেলুন। কম আঁচে চিনি গলে গেলে সব মসলা দিয়ে) আম কষিয়ে নিতে হবে। আম কষানো হয়ে গেলে মৌরি গুঁড়া, মেথি গুঁড়া দিয়ে তিন – চার মিনিট নেড়ে নামিয়ে ফেলতে হবে।

নামানোর পর একটি ট্রেতে ছড়িয়ে রোদে এক থেকে দেড় ঘন্টা রাখতে হবে। এরপর ঠাণ্ডা করে একটি কাঁচের পাত্রে তুলে একটু সরিষা তেল দিয়ে ফ্রিজে রেখে সংরক্ষণ করুন।

আর হ্যাঁ, আচার ভালো রাখতে মাঝে মাঝে রোদে দিতে পারেন।

বৈচিত্র্য
---------

### কাঁচা আমের আচার

ঘরে তৈরি আমের আচার
এটি বিশেষ জাতের আমের ব্যবহার করে প্রস্তুত করা হয় যা আচারের সময় দীর্ঘকাল ধরে চকচকে থাকতে পারে। এই জাতের আমের ব্যবহারের জন্য বিশেষভাবে বংশবৃদ্ধি এবং কলমযুক্ত। তবে, বেশিরভাগ কাঁচা আমের জাতগুলি যদি মানের উদ্বেগ না হয় তবে তা মিশ্রিত করা যায়। আমের এক ধরনের জনপ্রিয় আচারকে "অবাকায়া" বলা হয়, এটি "উড়াকায়া" নামেও পরিচিত এবং এটি মশলা এবং গন্ধের জন্য পরিচিত। এটি সাধারণত সরল সাদা ভাত দিয়ে বা পাশের পাশে গরম সসের মতো স্বাদযুক্ত ভাতের আইটেমগুলির সাথে খাওয়া হয় এবং এটি সোচারারেন ভারতে বিশেষত অন্ধ্র প্রদেশ রাজ্যে মূল খাবার।

আচারের আমের চাটনি
-----------------

এটি একটি প্রকরণ যেখানে চাটনি-জাতীয় আচার তৈরিতে আম চূর্ণ করে তৈরি করা

আরো দেখুন
---------

* চাটনি

তথ্যসূত্র
---------
এই নিবন্ধটি নেদারল্যান্ডসের লিমবার্গ প্রদেশের শহর সম্পর্কে। নেদারল্যান্ডসের ড্রেন্তে প্রদেশের শহরের জন্য আমেরিকা, নেদারল্যান্ডস দেখুন। *আমেরিকা* নামের অন্য ব্যবহারের জন্য আমেরিকা (দ্ব্যর্থতা নিরসন) দেখুন।

**আমেরিকা** (ওলন্দাজ: *America*; ওলন্দাজ উচ্চারণ: [ɑˈmeːrikaː]) নেদারল্যান্ডের লিমবার্গ প্রদেশের একটি প্যারিশ গ্রাম। এটি ঐতিহাসিকভাবে পিট কয়লা নিষ্কাশনের জন্য পরিচিত।

ভৌগোলিক অবস্থা
--------------

আমেরিকা লিমবার্গের হোর্স্ট আন দে মাস পৌর এলাকার অন্তর্ভুক্ত। এটি ভেনলো শহরের প্রায় ১৫ কিমি (৯.৩ মা) উত্তর-পশ্চিমে, হেলমন্ড শহরের ২৩ কিমি (১৪ মা) পূর্বে এবং জার্মান সীমান্তের ১৬ কিমি (৯.৯ মা) পশ্চিমে অবস্থিত। আমেরিকা কৃষিতাত্ত্বিকভাবে নেদারল্যান্ডসের পিল অঞ্চলে অবস্থিত। মধ্যযুগ থেকে এখানে পিট কয়লা নিষ্কাশন করা হয়। আমেরিকা সমুদ্রপৃষ্ঠ থেকে প্রায় ৩০ মি (৯৮ ফু) উচ্চতায় কাব্রোয়েকসিবিক নদীর পাশে অবস্থিত, যা উত্তর-পূর্বে প্রবাহিত হয়ে প্রথমে গ্রুটে মোলেনবিক ও পরবর্তীতে মোজ নদীতে মিলিত হয়।

আমেরিকা শহরের আয়তন প্রায় ২৪.৮৭ কিমি২ (৯.৬০ মা২) এবং ২০১৯ সালের হিসাব অনুযায়ী জনসংখ্যা প্রায় ২,০৩০।

ইতিহাস
------

খনির নিষ্কাশিত পিট কয়লা স্থানান্তর ও খনির শ্রমিকদের যাতায়াতের জন্য ভেনলো–আইন্ডহোভেন রেলওয়ের পাশে ১৯ শতকের শেষ দিকে আমেরিকা শহর গড়ে তোলা হয়। শহরের নামকরণের উৎস শনাক্ত করা যায় না, তবে খুব সম্ভবত আমেরিকার নামে এর নামকরণ করা হয়। একই সময়ে পিল অঞ্চলে একই রকম বিদেশি নামে আরও বেশ কয়েকটি গ্রাম গড়ে ওঠে, যেমন ক্যালিফোর্নিয়া, সাইবেরিয়া ইত্যাদি।

১৮৬৬ সালের আমেরিকা রেলওয়ে স্টেশন স্থাপিত হয় এবং ১৮৯৪ সালের এটি পুনর্নির্মিত হয়। ১৮৯২ সালে আমেরিকায় সেন্ট জোসেফ গির্জা নামে একটি প্যারিশ গির্জা গড়ে ওঠে। ১৯৩৮ সালে রেলওয়ে স্টেশনটি বন্ধ হয়ে যায় এবং দ্বিতীয় বিশ্বযুদ্ধকালে জার্মানরা শহরটি দখল করে নেয়। পরবর্তীতে ১৯৪৪ সালের ২২ নভেম্বর ব্রিটিশরা জার্মানদের থেকে শহরটি মুক্ত করে। আমেরিকা স্টেশন ভবনটি ১৯৭০ সালে ভেঙে ফেলা হয়। যদিও ১৯৯৩ সালে স্থানীয় সঙ্গীত দল রাওয়েন হেজে স্টেশনটিকে উৎসর্গ করে *স্টেশন আমেরিকা* নামে একটি অ্যালবাম প্রকাশ করে।

সাম্প্রতিক সময়ে আমেরিকা ও এর আশেপাশের অঞ্চলে পিট কয়লার উত্তোলন বন্ধ করে দেওয়ার পর পরিত্যক্ত খনিগুলোকে সেন্টার পার্কস ইউরোপের অধীনে লিমবার্গসে পিল ও হেত মিরদাল প্রভৃতি অবসরযাপনের গ্রাম ও বাংলো রিসোর্টে পরিণত করা হয়েছে।

উল্লেখযোগ্য ব্যক্তিত্ব
----------------------

* হাব ভ্যান ডুর্ন, গাড়ি উৎপাদনকারী প্রতিষ্ঠান ডিএএফ ট্রাকসের প্রতিষ্ঠাতা
* জ্যাক পোয়েলস, রাওয়েন হেজে সঙ্গীত ব্যান্ডের প্রধান সঙ্গীতশিল্পী
* জোয়ি লিটিয়েন্স, মোটরসাইক্লিস্ট

চিত্রশালা
---------

* সেন্ট জোসেফস গির্জাসেন্ট জোসেফস গির্জা
* আমেরিকা স্টেশন, ১৯৪৫আমেরিকা স্টেশন, ১৯৪৫

আরও দেখুন
---------

* আমেরিকা, স্যাক্সনি

তথ্যসূত্র
---------

1. ↑  "Tabel: Bevolking; maandcijfers per gemeente en overige regionale indelingen"। *Centraal Bureau voor de Statistiek*। সংগ্রহের তারিখ ২৩ ফেব্রুয়ারি ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "INFO LGOG KRING HORST" (পিডিএফ)। ১২ সেপ্টেম্বর ১৯৯৪। পৃষ্ঠা ৪৩। সংগ্রহের তারিখ ২৩ ফেব্রুয়ারি ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)